พักฟื้นหลังดูดไขมัน คงน้ำหนักตัวหลังดูดไขมัน
การดูดไขมันเป็นการผ่าตัดชนิดหนึ่ง แน่นอนว่าเกิดอาการแทรกซ้อนต่างๆ ได้ เลยสำคัญว่าต้องใส่ใจคำแนะนำของคุณหมอให้ดี เรื่องการปฏิบัติตัวหลังดูดไขมัน ถ้าสงสัยตรงไหนให้ถามได้เลย แผลจะได้หายเร็ว และลดความเสี่ยงการเกิดอาการแทรกซ้อน  แนะนำให้ปรึกษาคุณหมอโดยละเอียด ในนัดครั้งสุดท้ายก่อนวันดูดไขมันจริง จะได้ไขทุกข้อข้องใจ ไร้กังวล คนที่จะพาคุณกลับบ้านหลังดูดไขมัน ก็ต้องตั้งใจฟังขั้นตอนที่คุณหมออธิบายด้วย เผื่อคุณอ่อนเพลียหรือมึนงงหลังดูดไขมันหรือถูกวางยาสลบ จะได้ดูแลคุณได้ถูกวิธี ไม่ว่าจะดูดไขมันแล้วพักฟื้นต่อที่โรงพยาบาลหรือกลับบ้านเลย ก็ต้องพักฟื้นต่ออีกอย่างน้อย 2 - 3 วัน แต่ส่วนใหญ่แค่ไม่กี่วัน คุณก็กลับไปเรียนหรือทำงานได้แล้ว  ปรึกษาคุณหมอว่าหลังดูดไขมัน ควรพักฟื้นกี่วัน  ระยะเวลาในการพักฟื้น ขึ้นอยู่กับว่าแผลผ่าตัดใหญ่แค่ไหน และดูดไขมันออกไปมากแค่ไหน ถ้าแผลใหญ่ ก็ต้องพักฟื้นนานกว่าปกติ  ทำความสะอาด จัดบ้านและห้องนอนให้พร้อมก่อนไปดูดไขมัน ถ้าห้องสะอาดน่านอน มีเตียงนุ่มๆ พร้อมหมอนและเครื่องนอนหอมๆ จะทำให้คุณพักผ่อนได้ดี ฟื้นตัวเร็ว หลังดูดไขมัน คุณหมอจะทำแผลให้ และอาจแนะนำให้สวมใส่อุปกรณ์รัดประคอง เช่น ผ้ารัด ถ้าใช้ผ้ายืดพันแผลหรือผ้ารัด จะช่วยกดบริเวณแผลเพื่อห้ามเลือด และเป็นการสร้างโครงร่างใหม่สวยๆ ให้คุณด้วย  คุณหมอบางท่านก็ไม่ได้ให้ผ้ารัดมา แบบนี้ต้องหาซื้อเตรียมไว้ก่อน หรือทันทีหลังดูดไขมัน พวกผ้ายืดพันแผลหรือผ้ารัด หาซื้อได้ตามร้านขายยาและเครื่องมือแพทย์ทั่วไป  การรัดแผลด้วยผ้าแบบนี้สำคัญมาก เพราะช่วยรัดประคองหลังดูดไขมัน รวมถึงบรรเทาอาการบวมช้ำ ช่วยให้เลือดไหลเวียนดีขึ้น ทำให้ฟื้นตัวเร็วขึ้น  แนะนำให้ซื้อผ้าที่ใช้รัดส่วนที่คุณไปดูดไขมันมาโดยเฉพาะ เช่น ถ้าเพิ่งไปดูดไขมันที่ต้นขามา ก็ให้ซื้อผ้าสำหรับรัดบริเวณต้นขาทั้ง 2 ข้าง ส่วนใหญ่ต้องใช้ผ้ารัดนี้หลังดูดไขมันต่อเนื่องไปประมาณ 2 อาทิตย์ แต่ก็มีเหมือนกันที่ต้องใช้ผ้ารัดต่อไป 2 - 3 อาทิตย์ด้วยกัน คุณหมออาจจ่ายยาปฏิชีวนะให้กินหลังดูดไขมัน เพื่อลดความเสี่ยงเกิดการติดเชื้อ ถ้ามี ก็ต้องกินยาจนหมด ครบตามที่คุณหมอสั่ง เพื่อไม่ให้ติดเชื้อหลังดูดไขมัน งานวิจัยล่าสุดชี้ว่ายาปฏิชีวนะอาจไม่จำเป็นหลังการดูดไขมัน แนะนำให้ปรึกษาคุณหมอจะดีที่สุด บางคนอาจมีโรคประจำตัว อย่างเริม แบบนี้ต้องกินยาป้องกันการติดเชื้อหรืออาการกำเริบขึ้นมา หลังดูดไขมันคุณอาจมีอาการปวด บวม หรือชา ก็บรรเทาอาการได้โดยใช้ยาแก้ปวด ทั้งที่หาซื้อเองตามร้านขายยา หรือที่คุณหมอจ่ายให้  เป็นเรื่องปกติที่จะรู้สึกชาหรือเป็นเหน็บ รวมถึงมีอาการปวด 2 - 3 อาทิตย์หลังดูดไขมัน บางคนก็มีอาการบวมช้ำร่วมด้วยในระยะนี้  ส่วนใหญ่คนที่ไปดูดไขมันมา จะรู้สึกสบายตัวขึ้นหลังผ่านไป 1 - 2 อาทิตย์ เพราะงั้นในช่วงนี้ก็กินยาแก้ปวดได้ หรือนานกว่านั้นเล็กน้อย  ซื้อยาแก้ปวดกินเอง เช่น ไอบูโพรเฟน หรืออะเซตามิโนเฟน เพราะไอบูโพรเฟนช่วยบรรเทาอาการบวมหลังผ่าตัดได้ คุณหมออาจจ่ายยาแก้ปวดให้ ถ้ายาที่ซื้อกินเองไม่แรงพอบรรเทาอาการของคุณ  ที่ร้านขายยา คุณซื้อได้ทั้งยาแก้ปวดธรรมดา และยาแก้ปวดที่คุณหมอสั่ง แต่อย่างหลังต้องมีใบสั่งยาที่คุณหมอเป็นผู้ออกให้ สำคัญมากว่าต้องพยายามลุกเดินทันทีที่ทำได้ ช้าๆ ก็ได้ไม่เป็นไร เพราะการเดินไปมาช่วยให้เลือดไม่คั่งตามขา เพราะจะเป็นอันตรายถึงชีวิตได้ แถมการเดินไปมาช้าๆ บ้าง ยังดีต่อการฟื้นตัวของคุณด้วย ถึงจะแนะนำให้ลุกเดินไปมาช้าๆ ให้ได้เร็วที่สุดเท่าที่ไหว แต่ขอให้กลับไปทำกิจกรรมที่ต้องออกแรงเยอะๆ หลังดูดไขมัน 1 เดือนขึ้นไป แผลดูดไขมันของคุณอาจจะมีการเย็บปิด ก็ต้องดูแลแผลผ่าตัดนี้ให้ดี ปิดแผลไว้แล้วดูแลตามคุณหมอสั่งอย่างเคร่งครัด ว่าต้องทำแผลยังไงและบ่อยแค่ไหน  คุณหมออาจต่อท่อระบายของเหลวในร่างกายไว้ที่แผลด้วย  หลังผ่านไป 48 ชั่วโมงค่อยอาบน้ำ ที่สำคัญคืออาบได้เฉพาะฝักบัว ห้ามแช่อ่าง จนกว่าจะตัดไหมแล้ว หลังอาบน้ำเสร็จให้เปลี่ยนผ้าพันแผลใหม่ และใส่ผ้ารัดตามเดิม บางทีคุณหมอก็ใช้ไหมละลาย ที่จะหายไปเอง ไม่ต้องไปตัด แต่ถ้าเป็นไหมธรรมดา ก็ต้องไปตัดไหมที่โรงพยาบาล ส่วนจะตัดไหมได้เมื่อไหร่ก็แล้วแต่คุณหมอวินิจฉัย  คุณหมอจะบอกเองว่าเย็บแผลด้วยไหมชนิดไหน ตอนอธิบายขั้นตอนการพักฟื้นก่อนดูดไขมันจริง ถ้าคุณหมอใช้ไหมละลาย ก็ปล่อยไปตามธรรมชาติ ไม่ต้องตัดไหม เพราะจะละลายหายไปเอง การดูดไขมันก็เหมือนการผ่าตัดทั่วไป คือไม่ได้ปลอดภัย 100% ต้องยอมรับความเสี่ยงที่อาจเกิดขึ้น เพราะงั้นหลังดูดไขมันให้คอยสังเกตร่างกายตัวเอง ว่ามีอาการแทรกซ้อนต่างๆ หรือไม่ เช่น อาการติดเชื้อ ถ้ารู้แต่เนิ่นๆ จะได้รักษาทันก่อนลุกลามร้ายแรง เพราะอาจถึงแก่ชีวิตได้เลย ต่อไปนี้คืออาการที่เป็นเมื่อไหร่ให้ไปหาหมอทันที  บวม ช้ำ หรือแดงมากกว่าเดิม ปวดมากขึ้น หรือปวดรุนแรง ปวดหัว เป็นผื่น คลื่นไส้ หรืออาเจียน เป็นไข้ (สูงกว่า 38 องศาเซลเซียส หรือประมาณ 100 องศาฟาเรนไฮต์) มีหนองสีเหลืองหรือเขียวไหลจากแผลผ่าตัด หรือมีกลิ่นเหม็นเน่า เลือดไหลไม่หยุด หรือไหลเยอะผิดปกติ ชา ขาดความรู้สึก หรือขยับเขยื้อนเคลื่อนไหวไม่ได้ หลังดูดไขมัน ตอนแรกตัวจะยังบวมอยู่ ยังไม่เห็นผลในทันที บางทีก็ใช้เวลา 2 - 3 อาทิตย์ กว่าไขมันที่เหลือจะเข้าที่ ระหว่างนี้รูปร่างอาจผิดรูปหรือดูแปลกไปบ้าง ก็ไม่ต้องกังวล กว่าจะเห็นผลของการดูดไขมัน ก็ต้องรอ 6 เดือน  การดูดไขมันไม่ได้เห็นผลถาวร โดยเฉพาะถ้าน้ำหนักตัวคุณเพิ่มขึ้นในภายหลัง บางทีการดูดไขมันก็ช่วยกระชับสัดส่วนได้เพียงเล็กน้อยเท่านั้น ก็ต้องเตรียมใจรับข้อนี้ด้วย การดูดไขมันเป็นการกำจัดเซลล์ไขมันถาวรก็จริง แต่ถ้าน้ำหนักตัวเพิ่มขึ้นในภายหลัง อาจไม่เห็นผลเท่าที่ควร หรือไขมันกลับไปตามจุดที่เคยดูดไขมันได้ เพราะงั้นต้องคอยควบคุมน้ำหนัก เพื่อให้ดูดไขมันแล้วผลเป็นไปตามต้องการ  พยายามอย่าให้น้ำหนักขึ้นลงรวดเร็ว ถ้าเพิ่มหรือลดแค่ไม่กี่กิโลกรัมก็อาจไม่ส่งผลอะไรมากมาย แต่ถ้าน้ำหนักเปลี่ยนแปลงมากๆ ก็กระทบแน่นอน หมั่นออกกำลังกายและกินอาหารดีมีประโยชน์ ก็ช่วยควบคุมน้ำหนักได้ การกินอาหารมีประโยชน์ ครบหมู่ ในปริมาณที่เหมาะสม ช่วยให้น้ำหนักคงที่ได้ อาหารที่ดีต่อสุขภาพโดยรวมก็เช่น อาหารที่มีไขมันดี คาร์โบไฮเดรตเชิงซ้อน และคุณค่าทางอาหารสูง  พยายามกินอาหารที่ให้แคลอรี่ประมาณ 1,800 - 2,200 แคลอรี่ต่อวัน แต่ก็ต้องพิจารณาจากกิจกรรมและการใช้พลังงานในแต่ละวันของคุณด้วย  ร่างกายจะได้สารอาหารครบถ้วน ถ้าคุณกินอาหารครบ 5 หมู่ทุกวัน อาหาร 5 หมู่ที่แนะนำก็คือ ผัก ผลไม้ ธัญพืช โปรตีน และผลิตภัณฑ์นม  ให้กินผลไม้วันละ 1 - 1.5 ถ้วยตวง ให้กินผลไม้สดๆ ตามธรรมชาติ ไม่ผ่านการแปรรูป เช่น ราสเบอร์รี่ บลูเบอร์รี่ และสตรอว์เบอร์รี่ หรือดื่มน้ำผลไม้ 100% พยายามกินผลไม้ให้หลากหลาย เพื่อให้ได้สารอาหารครบถ้วน และย้ำว่าห้ามนำไปแปรรูป เพราะกินเบอร์รี่สด 1 ถ้วยตวง คลีนกว่ากินเค้กที่ประดับด้วยเบอร์รี่แน่นอน ให้กินผักวันละ 2.5 - 3 ถ้วยตวง โดยกินผักสดตามธรรมชาติ เช่น บรอคโคลี่ แครอท และพริกหวาน หรือดื่มน้ำผัก 100% พยายามกินผักหลายๆ ชนิด เพื่อให้ได้สารอาหารที่หลากหลาย ผักและผลไม้นั้นเป็นแหล่งไฟเบอร์ชั้นดี ที่สำคัญคือไฟเบอร์ช่วยให้น้ำหนักตัวของคุณคงที่ด้วย  ร่างกายต้องได้รับธัญพืชประมาณ 5 - 8 ออนซ์ต่อวัน โดยเป็นโฮลเกรนหรือธัญพืชเต็มเมล็ดครึ่งหนึ่ง อาหารที่เป็นธัญพืชหรือโฮลเกรนก็เช่น ข้าวกล้อง ขนมปังหรืออาหารจำพวกเส้นที่ทำจากโฮลวีท ข้าวโอ๊ต และซีเรียล ธัญพืชมีวิตามินบีที่สำคัญต่อร่างกาย ช่วยให้อิ่มนานขึ้น  ร่างกายต้องได้รับ 5 - 6.5 ออนซ์ต่อวัน แนะนำให้กินเนื้อสัตว์ไขมันต่ำ เช่น เนื้อวัว เนื้อหมู และเนื้อไก่ รวมถึงไข่ ถั่วปรุงสุก เนยถั่ว ไปจนถึงถั่วเปลือกแข็งและเมล็ดพืชด้วย เหล่านี้ช่วยเสริมสร้างและดูแลกล้ามเนื้อให้แข็งแรง  ร่างกายต้องได้รับผลิตภัณฑ์นม 2 - 3 ถ้วยตวง หรือ 12 ออนซ์ต่อวัน ผลิตภัณฑ์นมที่ว่าก็คือชีส โยเกิร์ต นม นมถั่วเหลือง กระทั่งไอศครีม  ระวังอย่าให้โซเดียมในอาหารเกินพิกัด ส่วนใหญ่ปัญหาจะมาจากอาหารแปรรูปทั้งหลาย คนเราพออายุมากขึ้น จะรับรสอาหารได้น้อยลง เลยทำให้เผลอปรุงอาหารเค็มเกินไป พยายามเปลี่ยนไปปรุงรสด้วยกระเทียมหรือสมุนไพรอื่นๆ แทน เท่านี้ก็ป้องกันร่างกายได้รับโซเดียมมากเกิน ซึ่งจะเป็นผลให้บวมน้ำได้ ถ้าพยายามจะลดน้ำหนัก วิธีที่เห็นผลเร็วที่สุดคืองดอาหารฟาสต์ฟู้ด อาหารไม่มีประโยชน์ทั้งหลาย เพราะส่วนใหญ่ไขมันและแคลอรี่สูง เวลาช้อปปิ้งในซูเปอร์มาร์เก็ตก็อย่าโฉบไปแถวขนมขบเคี้ยวต่างๆ ถ้ายังกินมันฝรั่งทอด พิซซ่า เบอร์เกอร์ เค้ก ไอศครีม หรือชานมไข่มุก ก็แน่นอนว่าคงคุมน้ำหนักได้ยาก  งดอาหารแป้งๆ คาร์โบไฮเดรตขัดสี ขนมปังขาว ข้าวขาว แครกเกอร์ พาสต้า ซีเรียล และขนมอบทั้งหลาย ถ้าหลีกเลี่ยงอาหารพวกนี้ได้ จะช่วยให้น้ำหนักไม่เกินเกณฑ์แน่นอน ระวังน้ำตาลแฝงในอาหารต่างๆ เพราะทำให้น้ำหนักเพิ่มขึ้นเช่นกัน ให้ออกกำลังกายแบบคาร์ดิโอ หนักปานกลาง และแรงกระแทกน้อยๆ จะช่วยให้ร่างกายแข็งแรง ลดน้ำหนักได้ แต่แนะนำให้ปรึกษาคุณหมอก่อนเริ่มออกกำลังกาย ถ้าออกกำลังกายภายใต้การดูแลควบคุมของเทรนเนอร์ส่วนตัว ที่มีประสบการณ์และมีใบอนุญาตได้ยิ่งดี  ให้ออกกำลังกายหนักปานกลาง 30 นาทีขึ้นไปทุกวัน หรือแทบทุกวัน  ถ้าเพิ่งเริ่มออกกำลังกาย หรืออยากออกกำลังกายแบบแรงกระแทกน้อย ให้เดินหรือว่ายน้ำ จะปลอดภัยที่สุด  จะออกกำลังกายคาร์ดิโอแบบไหนก็ได้ เพราะช่วยลดน้ำหนักได้ทั้งนั้น นอกจากการเดินและว่ายน้ำแล้ว อาจจะวิ่ง พายเรือ ปั่นจักรยาน หรือเล่นเครื่องเดินวงรี (elliptical) ก็ได้ นอกจากการออกกำลังกายแบบคาร์ดิโอแล้ว การออกกำลังกายแบบ strength training หรือฝึกความแข็งแกร่งของร่างกาย ก็ช่วยควบคุมน้ำหนัก ทำให้ดูดไขมันเห็นผลยิ่งขึ้น  ก่อนจะเริ่มออกกำลังกายแบบ strength training ให้ปรึกษาคุณหมอก่อน รวมถึงเทรนเนอร์ที่มีประสบการณ์ เพื่อวางแผนการออกกำลังกายให้ตรงตามจุดประสงค์และความสามารถของคุณ ลองเล่นโยคะหรือพิลาทิสดู เดี๋ยวนี้มีทั้งคลาสตามฟิตเนสและคลิปออนไลน์ พวกนี้เป็นกิจกรรมแบบแรงกระแทกน้อย ช่วยเสริมสร้างความแข็งแรงและยืดเหยียดกล้ามเนื้อ ในขณะที่ควบคุมน้ำหนักไปด้วยในเวลาเดียวกัน
ปรึกษาคุณหมอเรื่องการปฏิบัติตัวหลังดูดไขมัน. จัดเวลาพักฟื้น. สวมอุปกรณ์รัดประคอง. กินยาปฏิชีวนะป้องกันการติดเชื้อ. ใช้ยาบรรเทาอาการปวดและบวม. ลุกเดินให้ได้เร็วที่สุด. ดูแลแผลผ่าตัดให้ดี. ตัดไหม. เฝ้าระวังอาการแทรกซ้อน. อย่าใจร้อนอยากเห็นผลเร็วๆ. ควบคุมน้ำหนัก. กินอาหารดีมีประโยชน์ ในปริมาณที่เหมาะสม. หลีกเลี่ยงอาหารไม่มีประโยชน์. ออกกำลังกายแบบคาร์ดิโอ. ออกกำลังกายแบบ strength training.
https://www.wikihow.com/Recover-From-Liposuction https://www.wikihow.com/Recover-From-Liposuction
Recuperating After Surgery Maintaining Your Weight After Surgery